Kommissionens forordning (EF) nr. 2106/2001

den 26. oktober 2001

om suspension og åbning af toldkontingenter ved indførsel i Det Europæiske Fællesskab af visse forarbejdede landbrugsprodukter med oprindelse i Letland og om ændring af forordning (EF) nr. 1477/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved Rådets forordning (EF) nr. 2580/2000(2), særlig artikel 7, stk. 2,

under henvisning til protokol nr. 2 til Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Letland på den anden side(3), særlig artikel 1 og 2, og

ud fra følgende betragtninger:

(1) Ved Kommissionens forordning (EF) nr. 2906/2000(4) åbnes der for 2001 toldkontingenter gældende for indførsel til Fællesskabet af produkter med oprindelse i Letland.

(2) Ved Kommissionens forordning (EF) nr. 1477/2000(5) ændret ved forordning (EF) nr. 1700/2001(6) fastsættes de nedsatte landbrugselementer og den tillægstold, som i henhold til Europaaftalerne skal anvendes fra den 1. juli 2000 ved indførsel til Fællesskabet af varer henhørende under forordning (EF) nr. 3448/93.

(3) Ved afgørelse nr. 7/2001 af 2. oktober 2001, truffet af Associeringsrådet EU-Letland, ændres protokol nr. 2 til Europaaftalen. Den nævnte afgørelse ændrer toldkontingentmængde og systemet til beregning af de nedsatte landbrugselementer og tillægstolden. Afgørelsen træder i kraft den 1. december 2001.

(4) Anvendelsen af de kontingenter, der blev åbnet ved forordning (EF) nr. 2906/2000, bør suspenderes, og der bør åbnes nye årlige kontingenter som fastsat i bilag I til protokol nr. 2. I betragtning af et disse årlige kontingenter først kan åbnes fra den 1. december 2001, bør de for 2001 nedsættes i forhold til den allerede forløbne periode. Samtidig bør de nedsatte landbrugselementer og tillægstolden som fastsat i forordning (EF) nr. 1477/2000 ophæves.

(5) I Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(7), senest ændret ved forordning (EF) nr. 993/2001(8), er der foretaget en kodificering af bestemmelserne om forvaltning af toldkontingenter, der skal anvendes i kronologisk rækkefølge efter datoerne for antagelse af angivelserne om overgang til fri omsætning.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

Anvendelsen af de toldkontingenter, der blev åbnet ved bilag III til forordning (EF) nr. 2906/2000, suspenderes fra den 1. december 2001.

De fællesskabstoldkontingenter for varer med oprindelse i Letland, der er anført i bilaget til denne forordning, åbnes årligt fra den 1. januar til den 31. december. For 2001 åbnes de fra den 1. til den 31. december 2001.

Artikel 2

I forordning (EF) nr. 1477/2000 udgår artikel 2, stk. 8, samt bilag XVII og XVIII.

Artikel 3

De i artikel 1 omhandlede fællesskabstoldkontingenter forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. december 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. oktober 2001.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 26 af 2.21998, s. 3. Protokollen er ændret ved protokollen om tilpasning af handelsaspekterne i Europaaftalen (EFT L 317 af 10.12.19999, s. 3).

(4) EFT L 336 af 30.12.2000, s. 54.

(5) EFT L 171 af 11.7.2000, s. 44.

(6) EFT L 231 af 29.8.2001, s. 6.

(7) EFT L 253 af 11.10.1993, s. 1.

(8) EFT L 141 af 28.5.2001, s. 1.

BILAG

Præferencetoldkontingenter ved indførsel i Fællesskabet af varer med oprindelse i Letland

>TABELPOSITION>